OzLabs/hebrew-wiki-articles huggingface dataset:
יוסף שמואל מודיאנו

רבי יוסף בן שמואל מודיאנו (ה'תס"ד – כ"ו באב תקמ"א, 17 באוגוסט 1781) היה רב סלוניקאי מחבר ספר ראש משביר.
==ביוגרפיה==
נולד לשמואל, למד אצל רבי משה אמארילייו. לפני תק"ד שימש כמרביץ תורה בקהילת "איטלייא ישן".

הרב מודיאנו ההדיר את כתבי דודו רבי שמואל יצחק מודיליאנו "שעשוע התלמידים" וארוחת תמיד".

החיד"א שלח לו אגרת ובה ביקש שינצל את השפעתו כדי לפשר בין הפקידים בקושטא ליהודי ירושלים. משליחת המכתב נראה שהיה בעל ההשפעה על הפקידים, ייתכן ששלט על העברות הכספים מסלוניקי לירושלים ומכאן השפעתו.

נפטר בכ"ו באב תקמ"א. נקבר בבית העלמין בסלוניקי. רבי יוסף יקואל הספידו בסופיה, ורבי יוסף נחמולי בלאריסו.

השאיר אחריו מספר בנים ביניהם: יעקב (תשובותיו נדפסו בספר אביו, נפטר בתקע"ח), אברהם ויוסף. גיסו היה הרב אלעזר רפאל נחמיאס מחבר ספר הון רב (סלוניקי תקל"ז), ההקדמה נכתבה על ידי מודיאנו.

==חיבוריו==
* , 
* ראש מעריב, סלוניקי תק"צ.
* אוריין תליתאי סלוניקי תקי"ז, ההדרה של חידושי ר"י מיגאש לשבועות, חידושי הרמב"ן לקידושין, וחידושי הריטב"א לעבודה זרה, לספר הוסיף מחידושי דודו למסכת שבועות. לספר הוסיף הערות רבות, החל מדפוס פראג תקפ"ו נשמטו ההערות, נדפסו בכתב העת מוריה. רוב המהדורה נשרפה בשריפה הגדולה של סלוניקי (תקי"ט) ובתקכ"ג הוציא מהדורה חדשה.
==קישורים חיצוניים==
* 
==הערות שוליים==

קטגוריה:רבנים יוונים
קטגוריה:סלוניקי: רבנים
קטגוריה:נפטרים ב-1781
וולף אופנהיימר

שמעון וולף אופנהיימר (או: אופנהיים; וינה סביבות ה'ת"י, 1650 – ט"ז בחשוון ה'תפ"ז, 10 בנובמבר 1726) היה איש עסקים ובנקאי יהודי גרמני ויהודי חצר מטעם הבוחר של ברונסוויק-לונבורג בהאנובר.

==ביוגרפיה==
נולד בווינה סביבות ה'ת"י 1650 והיה בנו הגדול של שמואל אופנהיימר שעבד עבור הקיסר לאופולד הראשון.

נישא בפעם הראשונה לפריידא ברנדס, בתו של משה יעקב כ"ץ מהנובר, נכדתו של ליפמן כ"ץ .<ref></ref> ולאחר מותה, נישא לרבקה שפרה בתו של הפרנס מאיר רהיינגאנום.

במחצית השנייה של המאה ה-17, הציע הבוחר ארנסט אוגוסט "כמה אנשי כספים וספקים יהודים לחצרו כיהודים מגנים" וגם קרא לשמעון וולף אופנהיימר להנובר. עם זאת, בשל התנגדותם של האזרחים הנוצרים של העיר העתיקה, אופנהיימר הצליח להתיישב רק בקלנברגר נוישטאדט , שם נבנה "בית כנסת קטן בחצר נסתרת" רק ב-1703.

לאחר שייסד את הבנק ובית המסחר שלו בקלנברגר נוישטאדט, ששימש גם כ"סניף" של הבנק הווינאי של אביו, אופנהיימר - האופנהיימרים ההנוברים - הייתה אחת ממשפחות החצר היהודיות המובילות באימפריה הרומית הקדושה של הגרמנים. "שייצגה רשת הקשורה קשר הדוק על ידי קשרים משפחתיים ועסקיים." אופנהיימר פעל כחלק מרשת יהודית בולטת שנראתה כמעט כאריסטוקרטיה, לעיתים קרובות באמצעות נישואים של יהודים חצר קרובים בווינה, ברלין, הנובר, קרלסרוהה ובתי מגורים אחרים של האימפריה.

לאחר שנת 1700, הגיע להאנובר המתמטיקאי והאסטרונום רפאל לוי הנובר תפס תפקיד כרואה חשבון של אופנהיימר, ולאחר מכן, בהסכמתו, הפך לתלמידו של גוטפריד וילהלם לייבניץ.

נפטר בהנובר ביום ראשון בט"ז בחשוון ה'תפ"ז. אופנהיים נקבר, יחד עם אשתו, בנו יעקב ואשתו ושניים מילדיהם, בבית הקברות היהודי הישן באוברשטראסה . לקברו ניתן המספר 186.

בנו יעקב וולף אופנהיימר השתלט על עסקי הבנקאות שלו לאחר מותו ב-1726, ולאחר מכן העסיק את מאיר אנשל רוטשילד כשוליה בין השנים 1757 ו-1763.<ref></ref>

== משפחתו ==
* בנו - יעקב וולף אופנהיים (נפטר ב-6 ביולי 1760), בית הקברות אוברנשטראסה, מספר קבר 189
**אשתו הראשונה שרה מרים יעקב אופנהיים לבית דנקוורת, בתו של משה דנקוורת (נפטרה ב-6 באוקטובר 1728), בית הקברות אוברנשטראסה, מספר קבר 188
**אשתו השנייה אדל יעקב אופנהיים (נפטרה ב-14 באפריל 1783), לבית איציג אופנהיים, בתו של יצחק אופנהיים; בית הקברות אוברנשטראסה, מספר קבר 213

==הערות שוליים==

קטגוריה:יהודי החצר
קטגוריה:בנקאים גרמנים
קטגוריה:ילידי המאה ה-17
קטגוריה:נפטרים ב-1726
תל אום-עאמר

תל אום אל-עמר, הידוע גם בשם תל אום עאמר, הוא אתר ארכאולוגי הממוקם במחנה הפליטים הפלסטיני נוסייראת, בנפת דיר אל-בלח, ברצועת עזה.

תל אום אל-עמר ממוקם בין הדיונות מדרום לשפך נחל הבשור באזור מחנה הפליטים אל נוסייראת, כ-10 קילומטרים דרומית לעיר עזה.<ref></ref> המרחק לחוף הים התיכון הוא כ-500 מטרים. במזרח ובדרום-מזרח האתר, מטעי תמרים היוצרים גבול עם העיר דיר אל-בלח השכנה. האתר הארכאולוגי משתרע על שטח של כ-4,273 מטר מרובע.<ref></ref>

== היסטוריה ==
אתר תל אום אל-עמר, שנחשף על ידי ארכאולוגים מקומיים ב-1999, היה פעיל מהמאה ה-4 עד המאה ה-8.<ref></ref> באתר שוכן מנזר הילריון הקדוש, שבו נמצאו מבני דת נוצריים (ובהם כנסייה ומנזר) ומבני מגורים ששימשו את הנזירים במקום. בנוסף, הארכיאולוגים מצאו מתחם בתי מלון ומרחצאות ששימשו כנראה את עולי הרגל שביקרו באתר.

=== פעולות לשימור והגנה ===
בשנת 2013 החל גיוס כספים על מנת שניתן יהיה לבצע חפירות ארכאולוגיות במקום.<ref></ref>

ביולי 2024, כחלק מהליך מזורז בעקבות מלחמת חרבות ברזל, תל אום אל-עאמר וגם מנזר הילריון הקדוש קיבלו מעמד של אתר מורשת עולמית ונכללו ברשימת אתרי המורשת העולמית בסיכון על ידי אונסק"ו.

== הערות שוליים ==

קטגוריה:אתרי מורשת עולמית בסיכון
ולדימיר גריבוב

ולדימיר גריבוב (ברוסית: Владимир Наумович Грибов; 25 במרץ 1930 - 13 באוגוסט 1997) היה פיזיקאי סובייטי-רוסי ממוצא יהודי. הוא היה מומחה בפיזיקה גרעינית.
==קורות חיים==
ולדימיר גריבוב נולד בשנת 1932 בלנינגרד למשפחה יהודית. בשנת 1938 אביו נפטר ממחלה וולדימיר גדל עם אמה שגידלה שני ילדים לבדה. בשנת 1941 עם התקרבות הנאצים לעיר הם הצליחו להימלט לחלקים הפנימיים של ברית המועצות. הם חזרו ללנינגרד בשנת 1945 ובשנת 1946 הוא סיים לימודי בית ספר.

גריבוב גדל בסביבת חובבי תיאטרון ורצה להיות שחקן. אמנם בניסיון להשתתף בצילומי סרט קולנוע התברר שהוא לא מרגיש בנוח מול המצלמה ובעקבות כך החל לימודי פיזיקה באוניברסיטת לנינגרד. גריבוב סיים את הלימודים בהצטיינות בשנת 1952. זו הייתה תקופה של המאבק נגד קוסמופוליטיות ומשפט הרופאים. למרות הציונים הגבוהים ובגלל מוצאו היהודי גריבוב הצליח להתקבל לעבודה רק בבית ספר ערב בה היה מורה לפיזיקה.

בשנת 1954 גריבוב החל לעבוד במכון לפיזיקה וטכנולוגיה על שם יופה. בשנת 1955 הוא סיים לימודי תואר שלישי, בשנת 1962 עבודת פוסט-דוקטורט ומונה למנהל מחלקה של פיזיקה תאורטית. בשנת 1971 גריבוב עבר לסניף של המכון בעיר גטצ'ינה. סניף זה עסק במחקרים בתחום פיזיקה גרעינית.

החל מסוף שנות ה-50 של המאה ה-20 גריבוב היה משתתף קבוע בסמינרים שאורגנו על ידי לב לנדאו ואיסאק פומרנצ'וק.

בשנת 1980 גריבוב עבר למוסקבה והתמנה לתפקיד ניהולי במכון לפיזיקה תאוקרטית על שם לנדאו.

גריבוב עסק בפיזיקת חלקיקים ותורת השדות הקוונטית. על הישגיו בתחום בשנת 1971 הוא קיבל "מדליית זהב על שם לנדאו" של אקדמיה למדעים של ברית המועצות. בשנת 1972 הוא התקבל כחבר בהתכתבות של אקדמיה למדעים של ברית המועצות ובשנת 1973 לשורות האקדמיה האמריקאית לאמנויות ולמדעים. כמו כן הוא היה חבר כבוד באקדמיה ההונגרית למדעים. לגריבוב הוענקו פרסים נוספים.

לאחר התפרקות ברית המועצות גריבוד עבר לבודפשט (אשתו הייתה ממוצא הונגרי) והחל לעבוד במכון מחקר בעיר.

גריבוב נפטר בשנת 1997 בבודפשט.

החל משנת 2001 האיגוד האירופי לפיזיקה מעניק "מדליית גריבוב" למדענים צעירים. בשנת 2013 מדליה הוענקה לזוהר קומרגודסקי ובשנת 2023 לנטע אנגלגרדט.

==קישורים חיצוניים==
* [https://dbserv.pnpi.spb.ru/ioc/ioc/line3-4-2010/n2.htm ביוגרפיה] 
* [https://ufn.ru/ufn90/ufn90_10/Russian/r9010l.pdf ביוגרפיה מפורטת] 
* [https://madan.org.il/ru/groups/vladimir-gribov-v-budapeshte-ili-na-ruinah-serebryanogo-veka תיאור חייו והישגיו]

קטגוריה:פיזיקאים יהודים
קטגוריה:פיזיקאים רוסים
קטגוריה:מדענים יהודים סובייטים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:חברי האקדמיה האמריקאית לאמנויות ולמדעים
קטגוריה:מקבלי עיטור אות הכבוד
קטגוריה:ילידי 1932
קטגוריה:נפטרים ב-1997
הדיוויזיה העשירית (בוואריה)

הדיוויזיה המלכותית הבווארית ה-10 (בגרמנית: 10. Königlich Bayerische Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה באוגוסט 1918.

== היסטוריה ==
הדיוויזיה הוקמה ב-3 במרץ 1915, ואורגנה במהלך השבועות הבאים.<ref name="multiref1">[http://www.1914-18.info/erster-weltkrieg.php?u=264 10. Bayerische Infanterie-Division (Chronik 1915/1918)]</ref> היא הייתה חלק מגל של דיוויזיות חי"ר חדשות שהוקמו באביב 1915.

הדיוויזיה הוקמה בעיקר מהרגימנטים העודפים של דיוויזיות קיימות אשר עברו שילוש. חטיבת הרגלים הבווארית ה-20 של הדיוויזיה הייתה בעבר חטיבת הרגלים הבווארית ה-1 של דיוויזיית הרגלים הבווארית ה—. רגימנט הרגלים הבווארי ה-16 הגיע גם הוא מדיוויזיית הרגלים הבווארית ה-1; רגימנט הרגלים הבווארי ה-6 הגיע מדיוויזיית המילואים הבווארית ה-5; ורגימנט הרגלים הבווארי ה-8 הגיע מדיוויזיית הרגלים הבווארית ה-4.
הארכידוכס קרל מבקר בדיוויזיה הבווארית ה-10, 19 באוגוסט 1916]]
דיוויזיית הרגלים הבווארית ה-10 שירתה תחילה בחזית המערבית, ונכנסה לקו על הסום במרץ 1915. היא נשארה על הסום בשנת 1916 ונלחמה בקרב על הסום ביוני וביולי 1916. לאחר מכן הועברה לחזית המזרחית, והגיעה לגליציה באוגוסט. לאחר מכן היא נלחמה במערכה הרומנית, ונלחמה בבוקובינה ובטרנסילבניה. מפברואר עד מאי 1917 שירתה הדיוויזיה בחזית גליציה תחת הארמייה האוסטרו-הונגרית השנייה נגד הצבא הרוסי, שם ביצעה כמה פעולות של חיילי סער (Stoßtrupp). לאחר מכן היא חזרה לחזית המערבית, הגיעה לאלזס בסוף מאי ונשארה בקו שם במשך מספר שבועות. לאחר מכן היא נלחמה בקרבות בפלנדריה הידועים בדרך כלל כקרב קרב פשנדל. באוקטובר 1917, הדיוויזיה עזבה את הקו וחזרה לחזית המזרחית, התפרסה לאורך הנהרות סטיר העליון וסטוקהוד, אך לפי הדיווחים לא השתתפה בשום פעולה. בסוף נובמבר, היא חזרה לחזית המערבית, ונכנסה לקו בלורן עד מאי 1918. לאחר מכן היא נלחמה ליד סואסון במשך החודשים הבאים ובקרב השני על המארן. ב-6 באוגוסט 1918 פורקה הדיוויזיה, ויחידותיה חולקו ליחידות אחרות. המודיעין של מדינות ההסכמה דירג את הדיוויזיה כדיוויזיה מדרג שני. <ref>Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 194-196.</ref>

== מפקדים ==
* גנרל-לויטננט רודולף רש (14 במרץ 1915 – 22 באפריל 1916)
* גנרל-לויטננט הרמן ריטר פון בורקארדט (23 באפריל 1916 – 11 באפריל 1917)
* גנרל-לויטננט כריסטוף ריטר פון קיפהאבר (12 באפריל 1917 – 6 ביולי 1918)
* גנרל-לויטננט הרמן ביג (6 ביולי 1918 – 2 באוגוסט 1918)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

== קישורים חיצוניים ==

== הערות שוליים ==

14
14
איסאי גורביץ'

איסאי גורביץ (ברוסית: Исай Израилевич Гуревич; 13 ביולי 1912 - 6 בדצמבר 1992) היה פיזיקאי סובייטי ממוצא יהודי. הוא היה מומחה בפיזיקה גרעינית.
==קורות חיים==
איסאי גורביץ' נולד בשנת 1912 בריגה (אז בתחומי האימפריה הרוסית כיום בלטביה) למשפחה יהודית. הוריו ישראל גורביץ' ובסיה גאוכמן היו ילידי לפל. בעקבות מלחמת האזרחים ברוסיה המשפחה עברה לתחומי ברית המועצות.

גורביץ' החל לימודי פיזיקה באוניברסיטת לנינגרד וסיים אותה בשנת 1934. לאחר הלימודים הוא התחיל לעבוד במכון לחקר רדיואקטיביות של אקדמיה למדעים של ברית המועצות בלנינגרד. אחד העבודות הראשונות שלו הועברה לנילס בור שהתרשם והמליץ על פרסומה.

בשנת 1941 ביחד עם יעקב זלדוביץ', איסאק פומרנצ'וק ויולי חריטון הוא היה שותף לפיתוח תאוריה של כור גרעיני. על בסיס עבודה זו בשנת 1944 הוא סיים עבודת תואר שלישי. גורביץ' היה חלק של פרויקט הקמת כור גרעיני ראשון של ברית המועצות והיה חלק של בניית פצצה גרעינית סובייטית.

בהמשך גורביץ' עבד במכון קורצ'טוב בו כיהן בתפקיד מנהל מעבדה.

בשנת 1946 גורביץ' החל ללמד באוניברסיטה הלאומית למחקר גרעיני וכיהן בדרגת פרופסור. בהדרכתו הוכנו מספר רב של עבודות תואר שלישי ו-4 עבודות פוסט דוקטורט. בשנת 1965 הוא פרסם ספר בתחום התמחותו שתורגמה לאנגלית.

בשנת 1968 גורביץ' התקבל כחבר בהתכתבות לאקדמיה למדעים של ברית המועצות.

על פעילותו לקידום המדע לגורביץ' הוענקו עיטורים ופרסים לרבות פרס ברית המועצות בשנת 1949.

גורביץ' נפטר בשנת 1992 במוסקבה ונטמן בבית העלמין דונסקויה החדש.

==קישורים חיצוניים==
* [https://www.biblioatom.ru/persons/gurevich_isay_israilevich/ ביוגרפיה] 

קטגוריה:פיזיקאים יהודים
קטגוריה:פיזיקאים רוסים
קטגוריה:מדענים יהודים סובייטים
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:מקבלי עיטור מהפכת אוקטובר
קטגוריה:ילידי 1912
קטגוריה:נפטרים ב-1992
מחוץ לחוק (משפט)

קונפדרציה בשיא מלחמת האזרחים האמריקאית.]]
מחוץ לחוק במשמעותו המקורית והמשפטית הוא אדם שהוכרז כמי שנמצא מחוץ להגנת החוק. בחברות קדם-מודרניות, כל ההגנה המשפטית נשללה מהעבריין, כך שכל אחד היה רשאי מבחינה משפטית לרדוף או להרוג אותו. הכנסה למעמד מחוץ לחוק הייתה אפוא אחד העונשים החמורים ביותר במערכת המשפט. בחוק הגרמני הקדום, עונש המוות נעדר בצורה בולטת, וההכרזה על אדם כמחוץ לחוק הייתה העונש הקיצוני ביותר, שבפועל ככל הנראה שקול לעונש מוות. המושג ידוע גם מהחוק הרומי, במעמד המכונה "homo sacer", והתקיים לאורך ימי הביניים.

משמעות משנית של המונח "מחוץ לחוק" היא אדם המתחמק באופן שיטתי מלכידה באמצעות התחמקות ואלימות. משמעויות אלה קשורות וחופפות אך אינן בהכרח זהות. נרדף שהוכרז כמי שנמצא מחוץ להגנת החוק באזור אחד אך קיבל מקלט וחי בגלוי ומציית לחוקי המקום באזור אחר הוא מחוץ לחוק במשמעות הראשונה אך לא במשמעות השנייה.

בפולקלור הבריטי רובין הוד הוכרז כמחוץ לחוק באנגליה אך קיבל תמיכה מהאוכלוסייה המקומית ומצא מקלט ביערות.

במשפט המקובל של אנגליה, "כתב הכרזה על אדם כמחוץ לחוק" כלל את ההכרזה "Caput lupinum" ("[שיהיה] ראש זאב"), שמשמעותה שהאדם נחשב לזאב בעיני החוק. לא רק שנשללו מהאדם כל הזכויות המשפטיות, אלא שאחרים יכלו להרוג אותו במקום כאילו היה זאב או חיית בר אחרת. נשים הוכרזו כ"מנודות" במקום כמחוץ לחוק, אך מדובר היה למעשה באותו עונש.

== היסטוריה משפטית ==
=== רומא העתיקה ===
בין צורות הגלות השונות, החוק הרומי כלל את העונש של aquae et ignis interdictio ("איסור מים ואש"). אנשים שנענשו בעונש זה נדרשו לעזוב את שטח רומא ולהפקיר את רכושם. אם הם חזרו, הם נחשבו למעשה לפורעי חוק; מתן שימוש במים או באש להם היה בלתי חוקי, והיה ניתן להורגם ללא עונש משפטי.

איסור מים ואש הוטל באופן מסורתי על ידי טריבון הפלבאים ויש עדויות לשימוש בו במהלך המלחמה הפונית הראשונה במאה השלישית לפנה"ס על ידי קאטו הזקן. מאוחר יותר העונש הוטל גם על ידי פקידים רבים אחרים, כגון הסנאט, מגיסטראטים ויוליוס קיסר כמצביא ומושל פרובינציה במהלך מלחמת גאליה. העונש יצא משימוש במהלך הפרינקיפט.

=== אנגליה ===
פסל של [[רובין הוד, פורע חוק הירואי בפולקלור האנגלי]]
המונח מחוץ לחוק מתייחס להליך הרשמי של הכרזת אדם כפורע חוק, כלומר הצבתו מחוץ להגנה המשפטית. במשפט המקובל של אנגליה פסק דין זה היה אחד מהעונשים הקשים ביותר במערכת המשפטית, מכיוון שהפורע לא יכול היה להשתמש במערכת המשפטית להגנה (למשל מפני דרישת צדק ההמון). הכרזה על אדם כפורע חוק הייתה לגרום לו לסבול צורה של מוות אזרחי או חברתי. הפורע הודר מכל חברה מתורבתת. <ref></ref>

==קישורים חיצוניים==

== הערות שוליים ==

קטגוריה:היסטוריה של המשפט
קטגוריה:משפט פלילי
ראש זאב

ראש זאב (בלטינית: Caput lupinum או caput gerat lupinum, "שיהיה ראש זאב") הם מונחים שהיו בשימוש במערכת המשפט האנגלית והנגזרות שלה. המונחים שימשו באנגליה של ימי הביניים כדי לציין אדם שהוכרז על ידי הרשויות כפושע מסוכן, שניתן להרוג אותו ללא עונש.

== משמעות ==
המונח הלטיני caput lupinum משמעותו המילולית היא "ראש זאב" ומתייחס לאדם הנחשב לעבריין נמלט, כמו, למשל, בביטוי caput gerat lupinum ("שיהיה ראש זאב" / "שיהיה ראשו ראש זאב"). מילון החוק של בלאק מגדיר זאת כ"עבריין נמלט שנחשב לנעדר – זאב בודד – פתוח להתקפה על ידי כל אחד" <ref></ref>.

== שימוש ==
"ראש זאב" או "יהיה ראש זאב" היו בשימוש במערכת המשפט האנגלית.<ref>Southern Portland Cement v Cooper (Rodney John) (An Infant by his next friend Peter Alphonsus Cooper) Privy Council (Australia), 19 November 1973</ref> המונחים שימשו באנגליה של ימי הביניים כדי לציין אדם שהוכרז על ידי הרשויות כפושע מסוכן שזכויותיו נשללו, שניתן לפגוע בו או להרוג אותו באופן חוקי ללא עונש על ידי כל אזרח<ref name="mew"></ref>.

המונח ראש זאב תועד לראשונה בטקסט חוקי אדוארד המודה כחוק המיוחס לשליט מהמאה ה-11 אדוארד המודה. חוק זה קבע שאדם שמסרב לענות לזימון מצד הצדק המלכותי למשפט פלילי ייגזר עליו "ראש זאב" <ref></ref>.

במאה ה-13 כתב על החוק, הנרי דה ברקטון, בספרו "החוקים והמנהגים של אנגליה" שהנמלטים "נושאים ראש זאב". ברקטון הוסיף הסבר למשפט וכתב שזה אומר שהנמלטים יכולים להיהרג ללא חקירה משפטית <ref></ref>.

ספר הלימוד המשפטי האנגלי מהמאה ה-14 "מראת השופטים" קבע שכל נאשם שסירב שלוש פעמים להגיע לבתי המשפט המחוזיים, יוכרז כ"ראש זאב". עוד נכתב "ראש זאב! ייקרא נגדו, כי הזאב היא חיה שנואה על כל האנשים; ומאותו זמן ואילך זה חוקי לכל אחד להורגו כמו זאב"<ref name="mew" />.

== הערות שוליים ==

קטגוריה:המשפט המקובל
משחקי אסיה 2022

משחקי אסיה (בסינית: 2022年亚洲运动会) היו משחקי אסיה ה-19, שנערכו מ-23 בספטמבר עד ל-8 באוקטובר 2023 בהאנגג'ואו, סין. המשחקים היו אמורים להתקיים בשנת 2022, אך נדחו בשנה בשל התפרצות נגיף הקורונה. המשחקים הללו הם אירוע ספורטיבי רב-ענפי המאורגן על ידי המועצה האולימפית של אסיה (OCA), והם כוללים ספורטאים ממדינות רבות באסיה המתחרים במגוון רחב של ענפי ספורט.<ref name=":0"></ref>

==אירוח==
העיר האנגג'ואו נבחרה לארח את המשחקים במהלך מפגש המועצה האולימפית של אסיה בשנת 2015.<ref name=":0" /> זו הפעם השלישית שסין מארחת את משחקי אסיה, לאחר שנערכו בבייג'ינג בשנת 1990 ובגואנגג'ואו בשנת 2010. האנגג'ואו נבחרה בשל התשתיות המתקדמות שלה, הנגישות התחבורתית והניסיון באירוח אירועים בינלאומיים גדולים.

== ענפי ספורט ==
במשחקים השתתפו תחרויות ב-40 ענפי ספורט שונים, כולל:
* אתלטיקה
* שחייה
* כדורסל
* כדורגל
* טניס
* בדמינטון
* התעמלות
* אמנויות לחימה כגון ג'ודו, טאקוונדו וקרטה
* ספורט אלקטרוני (Esports), שהתווסף לראשונה כענף רשמי במשחקי אסיה
* ספורט מים כמו קיאקים, חתירה ושיט

== השתתפות ==
במשחקים השתתפו כ-12,000 ספורטאים מכ-45 מדינות ברחבי אסיה. המדינות המשתתפות כוללות את יפן, דרום קוריאה, הודו, אינדונזיה, וייטנאם, ערב הסעודית, ישראל ועוד. מספר המשתתפים הכולל עמד על מעל ל-10,000 ספורטאים, בנוסף לאלפי מאמנים, צוותים רפואיים ומנהלים.

== מתקנים ==
המשחקים התקיימו במתקנים חדשים ומשופצים בעיר האנגג'ואו וסביבתה. המרכז האולימפי של האנגג'ואו היווה את הלב הפועם של המשחקים, והוא כלל אצטדיון מרכזי, בריכות שחייה, היכל התעמלות ועוד מתקנים רבים. המתקנים נבנו בהתאם לסטנדרטים הבינלאומיים הגבוהים ביותר, והם כוללים:
* האצטדיון המרכזי: מיועד לאירועי אתלטיקה וכדורגל
* בריכות שחייה אולימפיות: לתחרויות שחייה וצלילה
* היכל התעמלות: לתחרויות התעמלות קרקעית ואמנותית
* אולמות ספורט: לענפי כדורסל, בדמינטון וכדורעף
* מרכז ספורט מים: לקיאקים, חתירה ושיט

== מדליות ==
המשחקים ראו הפגנות מרשימות של יכולות ספורטיביות, כאשר ספורטאים ממדינות שונות זכו במדליות זהב, כסף וארד. טבלת המדליות הובלה על ידי סין, יפן ודרום קוריאה, אך מדינות רבות אחרות גם הצליחו לזכות במדליות ולהפגין ביצועים מרשימים. הספורטאים התחרו בתחרויות אישיות וקבוצתיות, והציגו רמה גבוהה של מקצועיות ומיומנות.

== אירועים מיוחדים ==
המשחקים כללו גם טקסי פתיחה וסגירה מרהיבים, שכללו מופעים תרבותיים, הופעות מוזיקליות ותצוגות אמנות מסורתיות ומודרניות של סין ומדינות נוספות. טקס הפתיחה התקיים באצטדיון המרכזי של האנגג'ואו והציג את התרבות הסינית העשירה, עם מופעי מחול, זיקוקים והופעות מוזיקליות. טקס הסגירה כלל העברת הדגל האולימפי לעיר המארחת הבאה של משחקי אסיה.

== קישורים חיצוניים ==
* [https://www.hangzhou2022.cn/ האתר הרשמי של משחקי אסיה 2022]
* [https://ocasia.org/ עמוד משחקי אסיה באתר המועצה האולימפית של אסיה]
* [https://oca.asia/ המועצה האולימפית של אסיה (OCA)]

== הערות שוליים ==

2022
קטגוריה:2022 בספורט
קטגוריה:האנגג'ואו: ספורט
קטגוריה:תחרויות ספורט ברפובליקה העממית של סין
סוכנות דירוג אשראי

סוכנות דירוג אשראי (באנגלית: credit rating agency (CRA)) היא חברה שמעניקה דירוגי אשראי, אשר מעריכים את יכולתו של החייב להחזיר את חובו על ידי ביצוע תשלומי קרן וריבית בזמן, ואת הסבירות להיכשלות בתשלומים. סוכנות עשויה לדרג את כושר האשראי של מנפיקי חובות, של מכשירי חוב<ref>A debt instrument is any type of documented financial obligation. A debt instrument makes it possible to transfer the ownership of debt so it can be traded. (source: [http://www.wisegeek.com/what-is-a-debt-instrument.htm wisegeek.com])</ref>, ובמקרים מסוימים, של נותני שירותי החוב<ref>For example, in the US, a state government which shares the credit responsibility for a Municipal bond issued by a municipal government entities but under the control of that state government entity. (source: [http://people.duke.edu/~charvey/Classes/wpg/bfglosu.htm Campbell R. Harvey's] Hypertextual Finance Glossary)</ref>, אך לא של צרכנים פרטיים.

סוגים אחרים של סוכנויות דירוג כוללים סוכנויות דירוג סביבתיות, חברתיות וממשל תאגידי (ESG) ומערכת האשראי החברתי הסיני.

מכשירי החוב המדורגים על ידי סוכנויות דירוג אשראי כוללים איגרות חוב ממשלתיות, איגרות חוב תאגידיות, תעודות פיקדון, איגרות חוב עירוניות, מניות בכורה וניירות ערך מובטחים כמו ניירות ערך מגובי משכנתאות וחובות מובנים.<ref name="controversy"></ref>

מנפיקי ההתחייבויות או ניירות הערך עשויים להיות חברות, ישויות ייעודיות מיוחדות, ממשלות מדינה או מקומית, ארגונים ללא מטרות רווח או מדינות ריבוניות. דירוג אשראי מקל על המסחר בניירות ערך בשוק המשני. הוא משפיע על שיעור הריבית שנייר ערך משלם, עם דירוגים גבוהים יותר המובילים לריביות נמוכות יותר. צרכנים פרטיים מדורגים לכושר אשראי לא על ידי סוכנויות דירוג אשראי אלא על ידי לשכות אשראי (המכונות גם סוכנויות דיווח צרכנים או סוכנויות ייחוס אשראי), שמנפיקות ציוני אשראי.

הערך של דירוגי אשראי לניירות ערך הוטל בספק נרחב. מאות מיליארדי ניירות ערך שקיבלו את דירוגי השיא של הסוכנויות הורדו לדירוג זבל במשבר הכלכלי העולמי של 2008.<ref name="McLean p.111">McLean, Bethany and Joe Nocera. All the Devils Are Here: The Hidden History of the Financial Crisis, Portfolio, Penguin, 2010 (p.111)</ref><ref name="meltdown"></ref> פקידי האיחוד האירופי האשימו את הורדת דירוג האשראי במהלך משבר החוב האירופי בהאצת המשבר.

דירוג האשראי הוא ענף מרוכז ביותר, כאשר שלוש סוכנויות דירוג האשראי הגדולות, שולטות בכ־95% מהענף. מודי'ס וS&P שולטות יחד ב-80% מהשוק העולמי, לצידם נמצאת סוכנות הדירוג פיץ' ששולטת ב-15% נוספים.

== הערות שוליים ==

קטגוריה:דירוג אשראי
העורב והכד

משל העורב והכד, מאת מילו וינטר, 1919
משל העורב והכד מאת איזופוס הוא סיפור על עורב צמא שמוצא פתרון יצירתי לבעיית חוסר נגישות המים על ידי הוספת אבנים לכד. המשל ממחיש רעיונות של יצירתיות, סבלנות והתמדה. הגרסאות השונות של המשל מדגישות את הצורך בחשיבה יצירתית, בהתמדה וביכולת ניתוח בעיות. מחקרים מדעיים עדכניים תומכים בנכונות המשל ומעידים על היכולת של עורבים להבין ולפתור בעיות בדרכים יצירתיות.

== המשל ==
עורב צמא מחפש מים לשתות. הוא מוצא כד זכוכית, אך המים שבתוך הכד נמוכים מדי ולא ניתן להגיע אליהם באמצעות המקור שלו. במקום להתייאש, העורב מתחיל לחשוב על פתרון לבעיה. הוא מבחין בכמה אבנים קטנות שמפוזרות לידו. העורב אוסף את האבנים אחת אחת ומניח אותן בתוך הכד, עד שהמים עולים גבוה מספיק כדי להגיע אליהם ולשתות מהם. באמצעות המאמץ המתמשך והמחשבה היצירתית שלו, העורב מצליח לשתות מהמים ולהרוות את צמאונו.

=== גרסאות למוסר ההשכל ===
לאורך השנים נפוצו מספר גרסאות למוסר ההשכל של המשל:
*תשומת לב לפתרונות יצירתיים: המסר העיקרי של המשל הוא לחשוב באופן יצירתי ולנקוט יוזמה כאשר נתקלים בקושי. במקום להתייאש, עלינו לחפש דרכים חדשות לפתרון בעיות.
*סבלנות והתמדה: המשל מדגיש את חשיבות הסבלנות וההתמדה, שכן העורב המשיך לנסות עד שמצא פתרון לבעיה שלו.
*היכולת לנתח בעיות: המשל מלמד את החשיבות של ניתוח בעיות בצורה מעמיקה, במקום להסתפק בפתרונות שטחיים.

משפטים שהיו נפוצים כמוסר ההשכל של המשל כוללים את "הצורך הוא אם ההמצאה" וכן "כשיש רצון, יש דרך".

== היסטוריה ==
המשל "העורב והכד" הוא אחד מהמשלים הידועים ביותר של איזופוס, הסופר היווני, שחי במאה השישית לפני הספירה. איזופוס כתב סדרה של משלים שבהם דמויות שונות מייצגות תכנים מוסריים ולקחים לחיים. המשל של העורב והכד נחשב לאחת היצירות המרכזיות בעבודתו של איזופוס ונעשה בו שימוש לאורך ההיסטוריה כדי להעביר מסרים מוסריים לילדים ומבוגרים כאחד.

== במדע ==
העורב והכד, וצלב הולר
משל העורב והכד מאת איזופוס מציג דוגמה מובהקת לשימוש בכלים בטבע. מדעית, התנהגות זו נצפתה בקרב מיני עורבים, במיוחד העורב הקלדוני (New Caledonian crow) והעורב המערבי (Common raven). ניסויים הוכיחו שעורבים אלו מסוגלים להבין את עקרון הדחיקה של נוזלים ולהשתמש באבנים כדי להעלות את מפלס המים בכלי ולהגיע למזון צף. התנהגות זו מדגימה את האינטליגנציה הגבוהה של העורבים ואת יכולתם לפתור בעיות מורכבות. עם זאת, לא כל מיני העורבים מראים את אותה יכולת.

== קישורים חיצוניים ==

<div class="mw-content-ltr">
* 
* 
* 
* 
</div>

קטגוריה:משלים
קטגוריה:משלי איזופוס
קטגוריה:עורבים בתרבות
קטגוריה:בעלי חיים במשלים
גאבור דלנקי

גאבור דלנקי (בהונגרית: Delneky Gábor; בודפשט, 29 במאי 1932 – אורלנדו, 26 באוקטובר 2008) היה סייף הונגרי (חרב) אלוף אולימפי. הוא היה מהנדס במקצועו.

== קורות חיים ==
בשנת 1952, הוא החל להתחרות באופן תחרותי באיגוד הספורט ואשאש. ב-1956 עבר להונבד בודפשט, ומ-1958 ועד פרישתו התחרה שוב בוואשאש.

בשנת 1959, הוא היה חלק מהנבחרת מדליסטית הכסף של אליפות העולם שהתקיימה בבודפשט. הוא השיג את הצלחתו הגדולה ביותר באולימפיאדת רומא (1960), שם זכה באליפות האולימפית (מדליית זהב) כחבר בנבחרת הסיף ההונגרית בחרב - לצד אלדר גרביץ', זולטאן הורבאט, רודולף קרפאטי, פאל קובאץ' וטמאש מנדלני. ב-1961 לקח את המקום השלישי הקבוצתי באליפות העולם בטורינו. לאחר 1963 כבר לא היה חבר בנבחרת הלאומית בשל גילו. הוא פרש מספורט פעיל ב-1970. דלנקי זכה שמונה פעמים באליפות הונגריה הקבוצתית בחרב ופעם אחת במדליית כסף (בין השנים 1955 ועד 1967).

לאחר פרישתו נסע לחו"ל, התגורר באורלנדו ועבד כמהנדס ראשי של מפעלים ציבוריים.<ref></ref>

== תוצאותיו בספורט ==
* אלוף אולימפי קבוצתי (חרב) (1960)
* אליפות עולם קבוצתי (חרב) מקום שני. (1959)
* אליפות עולם קבוצתי (חרב) מקום שלישי (1961)
* אליפות גביע אירופה מקום שני (קבוצתי, חרב). (1966, 1967, 1968)
* שמונה פעמים אלוף הונגריה קבוצתי (חרב) (1955, 1961–1967)

== לקריאה נוספת ==
* Ki kicsoda a magyar sportéletben?: I. kötet (A–H). Szekszárd: Babits. 1994. 253. o. ISBN 963-495-008-6 (ני זה מי בחיי הספורט בהונגריה)

==קישורים חיצוניים==

== הערות שוליים ==

קטגוריה:אלופים אולימפיים: סייפים
קטגוריה:אלופים אולימפיים מהונגריה
קטגוריה:סייפים הונגרים
קטגוריה:משתתפי אולימפיאדת רומא (1960)
קטגוריה:מהגרים מהונגריה לארצות הברית
קטגוריה:מהנדסים הונגרים
קטגוריה:הונגרים שנולדו ב-1932
קטגוריה:נפטרים ב-2008
Hatful of Hollow

Hatful of Hollow הוא אלבום אוסף של להקת הסמית'ס, שיצא לאור ב-12 בנובמבר 1984<ref></ref> על ידי חברת התקליטים ראף טרייד. האלבום כולל רצועות מהקלטות רדיו 1 של ה-BBC, הסינגל הראשון שלהם "Hand in Glove" (שמיקס שונה שלו נכלל באלבומם הראשון) ושני סינגלים חדשים והבי-סיידים שלהם. בסופו של דבר האלבום יצא לאור בארצות הברית ב-9 בנובמבר 1993 על ידי חברת התקליטים סייר רקורדס, שסירבה בתחילה להוציא את האלבום בארצות הברית. במקום זאת, סייר הוציאה את Louder Than Bombs בארצות הברית ב-1987 - שהוא למעשה הכלאה של Hatful of Hollow ואלבום אוסף בריטי עוקב בשם The World Won't Listen, בתוספת כמה רצועות שלא מופיעות באף אחת מהן.

Hatful of Hollow הגיע למקום ה-7 במצעד האלבומים הבריטי, ונשאר במצעד במשך 46 שבועות.<ref>David Roberts British Hit Singles and Albums, Guinness World Records Limited</ref> בשנת 2000, מגזין Q דירג את האלבום במקום ה-44 ברשימת "100 האלבומים הבריטיים הגדולים אי פעם".

== רשימת רצועות ==

== משתתפים ==
* מוריסי - שירה
* ג'וני מאר - גיטרה, מפוחית, מנדולינה, גיטרת סלייד בשיר "How Soon Is Now?"
* אנדי רורק - גיטרה בס
* מייק ג'ויס - תופים, טמבורין

=== מוזיקאים נוספים ===
* ג'ון פורטר - כלי הקשה ב-"How Soon Is Now?"

=== הפקה ===
* ג'ון פורטר - מפיק
* הסמית'ס - מפיקים
* רוג'ר - מפיק
* דייל "באפין" גריפין - מפיק
* מרטין קולי - מהנדס
* מייק רובינסון - מהנדס ("Accept Yourself")
==קישורים חיצוניים==

==הערות שוליים==

קטגוריה:אלבומי הופעה מ-1984
קטגוריה:אלבומי הסמית'ס
קטגוריה:אלבומי אוסף באנגלית
קטגוריה:אלבומי הופעה באנגלית
גביע אפריקה לאומות 2025

גביע אפריקה לאומות 2025 הוא טורניר הכדורגל ה-35 של גביע אפריקה לאומות. הטורניר יערך בחודשים דצמבר 2025–ינואר 2026. מרוקו תארח את התחרות בפעם השנייה, לאחר שאירחה את התחרות בשנת 1988. מרוקו הייתה אמור לארח גם את התחרות בשנת 2015, אולם היא בקשה לדחות את התחרות בעקבות התפרצות האבולה במערב אפריקה. ההתאחדות האפריקאית סירבה ולכן האירוח נלקח ממרוקו.

פורמט התחרות דומה לתחרויות הקודמות. 24 נבחרות משתתפות בתחרות לאחר שיעלו מהמוקדמות. 24 הנבחרות יחולקו ל-6 בתים של 4 נבחרות, כאשר הנבחרות בכל בית ישחקו האחת נגד השנייה פעם אחת. בתום שלב הבתים, שתי הראשונות בכל בית יעלו לשמינית הגמר ואליהן יצטרפו 4 הנבחרות הטובות מהמקום השלישי. מכאן ואילך ישחקו הנבחרות בשיטת "נוק אאוט".

== העולות ==

לא חלק מ[[קונפדרציית הכדורגל של אפריקה}}]]

{| class="wikitable sortable" style="text-align: center;"
!נבחרת
!סיבת העפלה
!מספר הופעות עבר בטורניר
!הופעה אחרונה בטורניר
!הישג שיא (עד תחילת הטורניר)
|-
| align="right" |
|מארחת
|19
|2023
|אלופת אפריקה (1976)
|}

==אצטדיונים==

2025
קטגוריה:מרוקו: כדורגל
קטגוריה:תחרויות כדורגל ב-2025
איטליה הביזנטית

איטליה הביזנטית כללה את החלקים של חצי האי האיטלקי שהיו בשליטת האימפריה הביזנטית לאחר נפילת האימפריה הרומית המערבית (476). המאחז הביזנטי האחרון באיטליה, בארי אבד בשנת 1071. מבחינה כרונולוגית, זה מתייחס ל:

* הפרפקטור הפראיטוריאני של איטליה (540/554–584)
* האקסרכיה של רוונה (584–751)
* התמה של סיציליה (687–902)
* התמה של לונגוברדיה (בסביבות 891–965 לערך)
* קטפנות איטליה (965–1071)

כמה מדינות נמנעו מכיבוש על ידי הלומברדים או הפרנקים ושמרו על נאמנות ביזנטית באופן רשמי גם לאחר שהנוכחות הביזנטית באיטליה הגיעה לסיומה:

* הרפובליקה של ונציה
* דוכסות נאפולי
* דוכסות גאטה
* דוכסות אמלפי
* דוכסות סורנטו

כמו כן, האי סרדיניה שמר על נאמנות לביזנטים בתקופה לא ברורה זו:

* השופטים של סרדיניה

קטגוריה:האימפריה הביזנטית: היסטוריה לפי אזור
קטגוריה:איטליה: היסטוריה
קארן ריימי ברנס

קארן ריימי ברנס (באנגלית: Karen Ramey Burns; 1948 – 7 בינואר 2012) הייתה אנתרופולוגית משפטית אמריקאית שהתפרסמה בזכות עבודתה בנושא של זכויות אדם בין-לאומיות. היא התמחתה בשחזור וזיהוי של שרידי אדם בנסיבות פליליות, היסטוריות, ארכאולוגיות וקשורות לאסון. עסקה במספר מקרים מפורסמים, ביניהם טבח רבטו ומשפט בהאיטי, טבח ריו נגרו בגואטמלה, קורבנות רצח עם בכורדיסטן העיראקית, החיפוש של אמיליה ארהארט בקיריבאטי, פיג'י ובאיי מריאנה הצפוניים, וכן הזיהוי של שרידי קז'ימייז' פולסקי בסוואנה, ג'ורג'יה, ארצות הברית. כמו כן עסקה בהכשרה משפטית בינלאומית ולימדה על מבנה העצמות האנושי ( אוסטאולוגיה) ועל אנתרופולוגיה משפטית באוניברסיטת יוטה בסולט לייק סיטי. ברנס גם השתתפה בתהליך זיהוי קורבנות פיגועי 11 בספטמבר. היא זכתה במלגת פולברייט בשנים 2007–2008 באוניברסיטת האנדים בבוגוטה, קולומביה, שם עבדה בשיתוף עם EQUITAS,<ref>[http://www.equitas.org.co equitas.org.co]</ref> ארגון לא ממשלתי המסייע למשפחות של אנשים שהפכו לנעדרים של הסכסוך המתמשך בקולומביה.

ברנס למדה לתואר שני באנתרופולוגיה משפטית בהנחייתו של William R. Maples באוניברסיטת פלורידה והתנסתה בעבודה במעבדות גדולות למחקר פלילי בזמן שעבדה עבור משרד החקירות של ג'ורג'יה, החטיבה למדעי הזיהוי הפלילי. היא הייתה עמיתה באקדמיה האמריקאית למדעי המשפט.

ברנס נפטרה ב-7 בינואר 2012.<ref></ref>

== עבודות נבחרות ==
* ברנס, KR (1999, 2007), מדריך הדרכה לאנתרופולוגיה משפטית
* ברנס, KR (1991) "פרוטוקול ההתפרקות והניתוח של שרידי שלד", במדריך למניעה וחקירה יעילה של הוצאות להורג בלתי-חוקיות ושרירותיות אשר פורסם על ידי האו"ם.
* King, TF, RS Jacobson, KR Burns, and K Spading (2001) הנעליים של אמיליה ארהארט, האם התעלומה נפתרה?

== הערות שוליים ==

קטגוריה:נשים אמריקאיות במאה ה-21
קטגוריה:סגל אוניברסיטת יוטה
קטגוריה:אנתרופולוגים אמריקאים
קטגוריה:נפטרים ב-2012
רועי מניס

רועי מניס (נולד בשנת 1985) הוא קצין צה"ל בדרגת אלוף-משנה המכהן כמפקד חטיבת עודד.

== ביוגרפיה ==
עם גיוסו לצה"ל והתנדב לשייטת 13, לאחר סיום המסלול הלוחם ושירות מבצעי השלים קורס קציני חי"ר. הוא מילא שורת תפקידי מטה ופיקוד בשייטת 13. בשנת 2024 מונה למפקד חטיבת עודד.

==הערות שוליים==

קטגוריה:אלופי-משנה בצה"ל
קטגוריה:לוחמי שייטת 13
קטגוריה:ישראלים שנולדו ב-1985
המצור על סירקוסאי (278 לפנה"ס)

המצור על סירקוסאי בשנת 278 לפנה"ס היה הניסיון האחרון של קרתגו לכבוש את העיר סירקוסאי. סירקוסאי נחלשה על ידי מלחמת אזרחים בין תונון לסוסטרטוס. הקרתגים השתמשו בהזדמנות זו כדי לתקוף ולצור את סירקוסאי הן ביבשה והן בים. לאחר מכן פנו תונון וסוסטרטוס למלך פירוס מאפירוס בבקשה לבוא לעזרת סירקוסאי. כשהגיע פירוס, נסוגו הצבא והצי הקרתגים ללא קרב.

== קרתגו תוקפת את סירקוסאי המחולקת ==

, טיראן סירקוסאי, גורש מהשלטון על ידי תונון. לאחר מכן אותגר תונון על כוחה של סירקוסאי על ידי סוסטרטוס. סוסטרטוס כבש את חלקה של סירקוסאי בסיציליה בעוד תונון החזיק בחלק של העיר באי אורטיגיה.

כאשר שני הפלגים בסירקוסאי היו מותשים ממלחמתם, ניצלו הקרתגים את המצב וצררו על העיר ביבשה ובים. הם חסמו את הנמל הגדול במאה ספינות וצרו את החומות עם 50,000 איש, תוך שהם בזזו את השטח שמסביב לעיר. שני הפלגים הלוחמים בסירקוסאי ביקשו מפירוס מאפירוס לספק סיוע. הם ציפו שפירוס יעזור, כי אשתו, לאנאסה, הייתה בתו של , עריץ לשעבר של סירקוסאי.

== פירוס מגיע כדי להקל על סירקוסאי ==
פירוס, שניהל מלחמה על הרפובליקה הרומית בדרום איטליה באותה תקופה, הסכים. המוניטין של פירוס כמשחרר היוונים מאיומים ברבריים היה נפגע אם סירקוסאי הייתה נכבשת על ידי קרתגו. כמו כן, סיציליה הציעה את ההזדמנות לפלישה אפשרית ל,<ref></ref> כפי שעשה אגתוקלס לפניו.

פירוס הגיע לסיציליה בתחילת 278 לפנה"ס. כשנחת על סיציליה כרת ברית עם , שליט טאורומניום. לאחר שקיבל חיילים מאותה עיר, המשיך לקטנה שם הוריד את חיל הרגלים שלו. בזמן שהעביר את צבאו וציו לסירקוסאי, הקרתגים שלחו משם שלושים מספינותיהם למשימות אחרות. הצי והצבא הנותרים נסוגו ופירוס נכנס לסירקוסאי ללא התנגדות. לאחר שתונון וסוסטרטוס מסרו לו את העיר, הוא פייס ביניהם.

== לאחר מעשה ==
פירוס הוסיף את הצי של סירקוסאי לצי שלו. לסירקוסאי היו למעלה מ-120 ספינות עם סיפון, 20 ללא סיפון וספינות מלכותיות, והגדילו את הצי שלו ליותר מ-200 ספינות. הרקלידס, שליט לאונטיני, מסר גם הוא את עירו ואת צבאו שהיה מורכב מ-4,000 חיילי רגלים ו-500 פרשים, לפירוס. לאחר שקיבל ערים רבות אחרות בסיציליה בברית, הוא קיווה שאולי אפילו יכבוש את לוב.

פירוס סירב לתחינות קרתגיות לשלום ותקף את שטחם על סיציליה. הוא צמצם את שטחם לליליבאיום, המעוז האחרון שלהם במערב סיציליה. פירוס , אך לא הצליח להשתלט עליה כי קרתגו עדיין שלטה בים וסיפקה היטב את מזונות ונשקי העיר. הוא הסיר את המצור והחל בהכנות לפלישה ללוב עם הצי שלו.

בשלב זה הוא היה מבוזה על ידי היוונים הסיציליאנים על התנהגותו האוטוריטרית. הקש האחרון עבור היוונים הסיציליאנים היה הוצאתו להורג של תונון. למרות שתונון וסוסטרטוס שיתפו פעולה עם פירוס, הוא לא בטח בהם. כאשר סוסטרטוס כבר לא הרגיש בטוח וברח, הוא האשים את תונון בקשירת קשר עם סוסטרטוס והרג אותו. היוונים הסיציליאנים נעשו עוינים כלפיו, כאשר כמה ערים התחברו עם הקרתגים ו. בשלב זה החליט לחזור לדרום איטליה כדי לתמוך בסאמניטים ובטרנטינים, שהפסידו במלחמה עם הרפובליקה הרומית.

== הערות שוליים ==

קטגוריה:מלחמת פירוס: קרבות
קטגוריה:העת העתיקה: קרבות
קטגוריה:קרתגו: קרבות
זולטאן הורבאט (סייף)

זולטאן הורבאט (בהונגרית: Horváth Zoltán; בלטונפירד, 12 במרץ 1937) אלוף אולימפי, סייף הונגרי (חרב), מאמן.

== קורות חייו ==
משנת 1952 היה סייף של בודפשט ואשאש, ומשנת 1957 של בודפשט וורש מטאור. הוא היה חבר בנבחרת הונגריה מ-1955 ונחשב ליורש המוכשר ביותר של מסורות הסיף ההונגריות. בגיל 20 (1957), הוא כבר היה חבר בנבחרת אליפות העולם למבוגרים, וכעבור 3 שנים הפך לאלוף האולימפי קבוצתי ולמדליסט כסף אולימפי אישי. נראה כי תואר אלוף העולם האישי שלו ב-1962 הצדיק את הציפיות, אבל הקריירה שלו נחתכה לשניים בתאונת דרכים קשה ב-1964. לאחר החלמתו חזר לסיף, ב-1966 שוב היה חבר בנבחרת הונגריה אלופת העולם, אך ב-1967 פרש מהנבחרת, וב-1971 ויתר סופית על הסיף.

לאחר פרישתו, פתח חנות מסחר בולים פרטית והיה מאמן בצ'ילה ב-1973, ביוון מ-1978, ובאיטליה בתחילת שנות השמונים.

== תוצאותיו בספורט (חלקי) ==
* אלוף אולימפי:
** 1960, רומא: נבחרת (גאבור דלנקי, אלאדר גרביץ', רודולף קרפטי, פאל קובאץ', טמאש מנדלני)
* כסף אולימפי מקום שני:
** 1960, רומא: אישי
* אולימפי מקום חמישי. :
** 1964, טוקיו: קבוצתי
* אלוף עולם ארבע פעמים:
** 1957, פריז : קבוצתי
** 1958, פילדלפיה : קבוצתי
** 1962, בואנוס איירס : אישי
** 1966, מוסקבה : קבוצתי
* אליפות עולם מקום שני:
** 1959, בודפשט : קבוצתי
** 1962, בואנוס איירס: קבוצתי

== פרסים ==
* אזרחות כבוד של בלטונפירד (2012)<ref>[https://veol.hu/sport/diszpolgar-a-kardvivo-horvath-zoltan-1291314 Díszpolgár a kardvívó, Horváth Zoltán] veol.hu - 2012. augusztus 28.</ref>
== לקריאה נוספת ==
* Horváth Zoltán profilja az Olympedia oldalán (angolul)
* Havas László: A magyar sport aranykönyve – Budapest, 1982 – 
* Révai új lexikona X. (Hom–Kac). Főszerk. Kollega Tarsoly István. Szekszárd: Babits. 2002. 
* Ki Kicsoda 2004 – Budapest, 2003 – 
* Bocsák Miklós: Hogyan élnek olimpiai bajnokaink (166-an szerte a világban) – St. plusz kft., 1998 – (ISBN szám nélkül)
* Lukács László – Szepesi György: 112. A magyar olimpiai aranyérmek története – Budapest, 1980 – 
* [http://www.databaseolympics.com/players/playerpage.htm?ilkid=HORV%C1ZOL01 Adatok]
==קישורים חיצוניים==

== הערות שוליים ==

קטגוריה:אלופים אולימפיים מהונגריה
קטגוריה:אלופים אולימפיים: סייפים
קטגוריה:סייפים הונגרים
קטגוריה:משתתפי אולימפיאדת רומא (1960)
קטגוריה:הונגרים שנולדו ב-1937
חוק איסור אפליה לפי גיל בעבודה (ארצות הברית)

חוק איסור אפליה לפי גיל בעבודה משנת 1967 הוא חוק עבודה בארצות הברית שאוסר על אפליה בתעסוקה נגד אנשים שגילם לפחות 40 שנים בארצות הברית. בשנת 1967, נחתם החוק על ידי הנשיא לינדון ג'ונסון. החוק מונע אפליה על רקע גיל ומספק הזדמנות שווה בתעסוקה בתנאים שלא כוסו במפורש בחוק זכויות האזרח משנת 1964.<ref></ref> החוק חל גם על תקנים לפנסיות והטבות הניתנות על ידי מעסיקים, ודורש שמידע בנוגע לצורכי עובדים מבוגרים יועבר לציבור הרחב.

== היקף ההגנה ==
החוק כולל איסור רחב על אפליה על רקע גיל נגד עובדים מעל גיל ארבעים, ובאופן ספציפי, החוק אוסר על:
* אפליה בהעסקה, קידום, שכר, סיום עבודה ופיטורין;
* הצגת העדפות או מגבלות גיל;
* שלילת הטבות לעובדים מבוגרים: מעסיק רשאי להפחית הטבות על בסיס גיל, רק אם עלות מתן ההטבות המופחתות לעובדים מבוגרים היא זהה לעלות מתן ההטבות המלאות לעובדים צעירים יותר;
* מאז 1986, הוא אוסר על פרישה כפויה ברוב המגזרים, עם ביטול הדרגתי של פרישה כפויה לעובדים בתפקידים קבועים, כגון פרופסורים במכללות, בשנת 1993.

פרישה כפויה על בסיס גיל מותרת עבור:
* מנהלים מעל גיל 65 בתפקידים בכירים בקביעת מדיניות, הזכאים לפנסיה על פני תקופה שנתית מינימלית.

החוק חל על מעסיקים המעסיקים לפחות עשרים עובדים באופן קבוע בשנה הנוכחית או הקודמת.<ref></ref>

== תיקונים ==
החוק תוקן בשנת 1986 וגם בשנת 1991, על ידי חוק הגנת הטבות עובדים מבוגרים (Pub. L. 101-433) וחוק זכויות האזרח של 1991 (Pub. L. 102-166).

== פסיקה ==
החוק שונה מחוק זכויות האזרח בכך שהוא חל על מעסיקים עם 20 עובדים או יותר, בעוד שחוק זכויות האזרח חל על מעסיקים עם 15 עובדים או יותר. עם זאת, שני החוקים חלים רק על מעסיקים בתעשיות המשפיעות על מסחר בין-מדינתי. 20 העובדים יכולים לכלול עובדים מעבר לים.<ref></ref>

החוק מגן על אזרחי ארצות הברית העובדים עבור מעסיקים אמריקאים הפועלים בחו"ל, למעט במקרים שבהם הדבר יפר את חוקי אותה מדינה.<ref></ref>

ייתכן שמגבלת גיל תוצג חוקית במקרים שבהם הוכח כי הגיל הוא "כישורים תעסוקתיים לגיטימיים ובתום לב (BFOQ), הנדרשים באופן סביר לפעולתו הרגילה של העסק המסוים". בפועל, BFOQs לגיל מוגבלים למקרים הברורים (כגון העסקת שחקן צעיר לתפקיד דמות צעירה בסרט) או כאשר בטיחות הציבור מוטלת על הכף (כגון במקרים של מגבלות גיל לטייסים ונהגי אוטובוסים).

החוק אינו אוסר על מעסיק להעדיף עובד מבוגר על פני עובד צעיר יותר, אפילו כאשר הצעיר הוא מעל גיל 40. עם זאת, פרקטיקה כזו עשויה להיות בלתי חוקית במדינות כמו ניו ג'רזי, ניו יורק, ומחוז קולומביה שבהן מוגנים עובדים בני 18 ומעלה מפני אפליה על רקע גיל, ולכן מעסיקים לא יכולים להעדיף עובדים צעירים או מבוגרים.<ref></ref><ref name="urlwww.nj.gov2"></ref>

== הערות שוליים ==

קטגוריה:פסיכולוגיה ארגונית
קטגוריה:אפליה
קטגוריה:ארצות הברית: חוקים פדרליים
כלכלה (פעילות אנושית)

[[הבורסה לניירות ערך בפרנקפורט, 2015]]
כלכלה היא פעילות אנושית אשר מורכבת מייצור, הפצה, מסחר, וצריכה של סחורות ושירותים.<ref></ref>

בכלכלה מעורבים גופים שונים הכוללים אינדיבידואלים, בתי עסק וממשלות אשר עוסקים בפעילויות הללו במטרה לענות על צורכיהם. הפעילויות העסקית בכל כלכלה קובעות את אופן הקצאת וניצול המשאבים, ומשפיעות על הרווחה הכללית של האוכלוסייה והצמיחה של אזורים שלמים.

בנוסף לכך כל כלכלה מושפעת מגורמים תרבותיים, פוליטיים וטכנולוגיים, אשר משפיעים על האופן שבו המשאבים מיוצרים, מופצים, נסחרים ונצרכים.

== היסטוריה ==
פסיפס רומי עתיק מ[[בוסרה המתאר סוחר אשר מוביל גמלים במדבר]]
כל עוד לאורך ההיסטוריה היו אנשים שעסקו בייצור ובהפצה של סחורות או שירותים, התקיימה בפועל כלכלה מסוג כולשהו. הכלכלות הקדומות ביותר היו פשוטות והתמקדו בעיקר בהישרדות היומיומית של ההאוכלוסייה.<ref></ref> הכלכלות גדלו ככל שהחברות גדלו והפכו מורכבות יותר.

המהפכה הנאוליתית, שהתרחשה בסביבות 10,000 לפנה"ס, הובילה לשינויים ניכרים שתרמו לכך שהיו עודפי מזון, אשר תרמו לצמיחה מהותית של האוכלוסייה, להקמה של מושבות קבע, ולהתפתחות של חברות מורכבות בהרבה.

ציוויליזציות עתיקות כמו מסופוטמיה, מצרים, וסין פיתחו כלכלות גדולות ומורכבות אשר התבססו על רשתות סחר, ועשו שימוש בכסף וסחורות, ומערכות מיסוי.

במהלך ימי הביניים הפיאודליזם הפך למערכת הכלכלית השלטת באירופה. האדמה הייתה המשאב הכלכלי העיקרי באותה התקופה והאדמות היו בשליטת האצולה אשר אפשרו לאיכרים לעבוד בה בתמורה להגנה ובתמורה לחלק מהתוצרת. הקמת נתיבי המסחר באותה התקופה - הן יבשתיות (כמו דרך המשי) והן ימיות, חיברו בין כלכלות מרוחקות והקלו על סחר נרחב במיוחד של סחורות, רעיונות וטכנולוגיות.

המהפכה התעשייתית, שהחלה בסוף המאה ה-18, הובילה לייצור המוני של סחורות ולהתקדמות טכנולוגית עצומה. מפעלים רבים הוקמו בתקופה זו, ושינויים ניכרים חלו גם בדפוסי העבודה אשר הפכו מדינות רבות למעצמות תעשייתיות.

הצמיחה הכלכלית שלאחר מלחמת העולם השנייה הייתה ניכרת למדיי - במיוחד באמריקה הצפונית ובאירופה. המחצית השנייה של המאה ה-20 הושפעה באופן ניכר מהמלחמה הקרה, אשר העמידה זה מול זה את המערכת הכלכלית הקפיטליסטית מול המערכת הכלכלית הקומוניסטית - תקופה שהגיעה לשיאה עם נפילת ברית המועצות ובעקבות כך האימוץ הנרחב של כלכלות מבוססות שוק. במאה ה-21 האינטרנט, טכנולוגיית המידע, והמסחר האלקטרוני השפיעו באופן מהותי על כלכלות העולם והדיגיטליזציה של שירותים רבים.

== ראו גם ==
* כלכלה
* כלכלה דמוקרטית
* היסטוריה כלכלית
* שיטה כלכלית

== קישורים חיצוניים ==

==הערות שוליים==

קטגוריה:כלכלה
מיקלוש אמברוש

מיקלוש אמברוש (בהונגרית: Ambrus Miklós; אגר, 31 במאי 1933 – בודפשט, 3 באוגוסט 2019) היה אלוף אולימפי הונגרי שחקן כדורמים, שוער.

== קורות חייו ==
הוא עסק בספורט באופן קבוע בעיר הולדתו מאז 1944. מ-1950 היה שחקן של קבוצת אגרי פאקיה SK. בגיל שש עשרה כבר היה שוער בבליגת הכדורמים העליונה. הוא הוחתם על ידי המועדון Budapesti Kinizsi בשנת 1953. הוא עזב לאוסטרליה ב-1956, אך חזר הביתה לאחר שנתיים. מ-1959 הפך שוב לשחקן הפעם בפרנצווארוש. הוא היה חבר בנבחרת שזכתה במדליית הארד באוניברסיאדה 1961. לאחר הופעתו בטורניר, הוא נכלל בסגל 62 EC. ב-1964, היה חלק מהקבוצה ההאלופה האולימפית, בשנת 1967, הוא עדיין השתתף בקדם האולימפיאדה. בין 1955 לבין 1968 הופיע בנבחרת 55 פעמים.

לאחר הקריירה הספורטיבית שלו, עבד גם עבור איגוד הכדורמים הלאומי, וגם בקבוצת כדורמים פרנצווארוש. מאוחר יותר עסק בקמעונאות חומרי בניין. ב-1996 הפך למנהל השיווק של מועדון האלופים האולימפיים.

בנו, טמאש אמברוש (2015–1964) זכה להצלחה בתחום כדור המים גם כן, היה שחקן כדורמים בנבחרת הונגריה ולאחר מכן המשיך את קריירת הספורט שלו כמאמן, בין היתר כמאמן ראשי של פרנצווארוש.

== תוצאותיו בספורט ==

* אלוף אולימפי (1964)
* אלוף אירופה (1962)
* אלוף הונגריה חמש פעמים (1956, 1962, 1963, 1965, 1968)

== פרסים והוקרה ==

* ספורטאי מצטיין של הרפובליקה העממית ההונגרית (1962)
* עיטור למען ספורט הונגרי (1993)
* עיטור מדליית הנצחה 1956 (1994)
* אזרחות כבוד של זוגלו (2013)
* צלב הקצין של מסדר ההצטיינות ההונגרי (2018)

== לקריאה נוספת ==

* [https://olympics.com/en/athletes/miklos-ambrus Ambrus Miklós] profilja a Nemzetközi Olimpiai Bizottság oldalán (באנגלית)
* [https://www.olympedia.org/athletes/48151 Ambrus Miklós] profilja az Olympedia oldalán (באנגלית)
* Ki kicsoda a magyar sportéletben?: I. kötet (A–H). Szekszárd: Babits. 1994. 37. o. ISBN 963-495-008-6  
* 
* 
* [http://www.databaseolympics.com/players/playerpage.htm?ilkid=AMBRUMIK01 Adatok]
* Ambrus. Egy ferencvárosi hálóőr a történelem sodrásában; szerk. Fűrész Attila; Nagy Béla Hagyományőrző Egyesület, Bp., 2013

== קישורים חיצוניים ==

קטגוריה:אלופים אולימפיים מהונגריה
קטגוריה:אלופים אולימפיים: כדורמים
קטגוריה:שחקני כדורמים הונגרים
קטגוריה:הונגריה: אישים בספורט
קטגוריה:משתתפי אולימפיאדת טוקיו (1964)
קטגוריה:הונגרים שנולדו ב-1933
קטגוריה:הונגרים שנפטרו ב-2019
קריקט במשחקים האולימפיים

קריקט הוא ענף במשחקים האולימפיים שהיווה חלק מהתוכנית האולימפית באולימפיאדת פריז (1900), אך יחודש באולימפיאדת לוס אנג'לס (2028). ב-1900 התקיים טורניר לגברים בלבד, אך בעתיד מתוכננות להשתתף בו גם נבחרות נשים.

==היסטוריה==
קריקט היה אמור להיכלל במקור באולימפיאדת הקיץ הראשונה שנערכה באתונה ב-1896, אך בוטל עקב חוסר רישום לתחרות מצד המדינות המשתתפות. ארבע שנים לאחר מכן, באולימפיאדת פריז, התקיימה תחרות קריקט, אך רק שתי מדינות התחרו - בריטניה והמארחת צרפת. במקור גם בלגיה והולנד היו אמורות לקחת חלק בטורניר, אך פרשו לפני שהוא התחיל. נבחרת צרפת יוצגה בעיקר על ידי גולים אנגלים, ובאופן רשמי נחשבה לקבוצה מעורבת, בעוד שהקבוצה הבריטית יוצגה על ידי מועדון הקריקט של דבון וסומרסט וונדררס, כך שגם היא לא נחשבה לנבחרה לאומית. הקבוצות שיחקו משחק בן יומיים על פני שני אינינגים עם 12 שחקנים בכל צד, ובסיומו ניצחה בריטניה במשחק בהפרש של 158 ריצות, וזכתה במדליית הזהב.

טורניר קריקט היה מתוכנן גם לאולימפיאדת 1904 שהתקיימה בסנט לואיס, אך כמו ב-1896 הוא בוטל עקב מחסור במדינות משתתפות.

ב-16 באוקטובר 2023, לאחר שהוסרו ההתנגדויות של התאחדויות הקריקט של הודו (BCCI) ושל אנגליה ו-ויילס (ECB), התקבלה החלטה שטורניר הקריקט יחזור לתוכנית האולימפית במסגרת אולימפיאדת לוס אנג'לס ב-2028.

==זכיות==
===גברים===
{| class="wikitable" style="border-collapse:collapse; font-size:100%; text-align:center;"
|-
! rowspan=2 width=5% | אולימפיאדה
! rowspan=2 width=15% | מארחת
! colspan=3 | המשחק על מדליית הזהב
! colspan=3 | המשחק על מדליית הארד
|-
! style="width:14%; background:gold;" | מדליית זהב
! width=9% | תוצאה
! style="width:14%; background:silver;" | מדליית כסף
! style="width:14%; background:bronze;" | מדליית ארד
! width=9% | תוצאה
! style="width:14%; " | מקום רביעי
|-
| 1900
| <br />פריז
| <br />בריטניה
| בריטניה ניצחה ב-158 ריצות
|<br />צרפת 
|colspan=3|רק שתי קבוצות השתתפו
|-
| 2028
| <br />לוס אנג'לס
| 
| 
| 
| 
| 
|
|}

===נשים===
{| class="wikitable" style="border-collapse:collapse; font-size:100%; text-align:center;"
|-
! rowspan=2 width=5% | אולימפיאדה
! rowspan=2 width=15% | מארחת
! colspan=3 | המשחק על מדליית הזהב
! colspan=3 | המשחק על מדליית הארד
|-
! style="width:14%; background:gold;" | מדליית זהב
! width=9% | תוצאה
! style="width:14%; background:silver;" | מדליית כסף
! style="width:14%; background:bronze;" | מדליית ארד
! width=9% | תוצאה
! style="width:14%; " | מקום רביעי
|-
| 2028
| <br />לוס אנג'לס
| 
| 
| 
| 
| 
|
|}

==הערות שוליים==

קטגוריה:ענפי ספורט במשחקים האולימפיים
קטגוריה:קריקט
מיס תבל 1952

ארמי קווסלה עם נשיא הפיליפינים אלפידיו קווירינו]]
מיס תבל 1952, או מיס יוניברס 1952, הייתה תחרות יופי מיס תבל הראשונה, שהתקיימה באודיטוריום המוניציפלי בלונג ביץ', קליפורניה, ארצות הברית ב-28 ביוני 1952.

בסוף האירוע, השחקנית פייפר לורי הכתירה את ארמי קוסלה מפינלנד כמיס תבל 1952.<ref></ref><ref></ref>

מתחרות מ-30 מדינות וטריטוריות השתתפו בתחרות של שנה זו. את התחרות הנחה בוב ראסל. התחרות כללה את כתר הנישואין האימפריאלי של רומנוב, שהיה בבעלותו של צאר רוסי. נאמר שלכתר היו 1,535 יהלומים, במשקל של 300 קרט, ושוויו הוערך ב-500,000 דולר.<ref></ref>

נציגת ישראל בתחרות הייתה מלכת היופי אורה ורד, ונציגת נורווגיה הייתה אווה רויין.

== תוצאות ==
{| class="wikitable sortable" style="font-size:95%;"
!תואר
!מתמודדת
|-
|מיס תבל 1952
|
* - ארמי קוסלה
|-
|סגנית ראשונה
|
* - אלזה קאנאניונאפואה אדסמן<ref name=":12"></ref>
|-
|סגנית שנייה
|
* - נטאיזי מבראקי
|-
|סגנית שלישית
|
* - ג'ודי דן
|-
|סגנית רביעית
|
* - רנטה הוי
|-
|10 הראשונות
|
* - אולגה לורנס פרז
* - קתרין היגינס
* - אן מארי טיסלר
* - ג'קי לוגרי
* - גלדיס רוביו פאג'רדו
|}

==קישורים חיצוניים==

== הערות שוליים ==

קטגוריה:מיס תבל
קטגוריה:ארצות הברית: תחרויות יופי
קטגוריה:תחרויות יופי ב-1952
רפאל אנגל

רפאל אבא (רפול) אנגל (נולד בי"ג באלול ה'תשל"ט, 5 בספטמבר 1979) הוא מנהל ישראלי המשמש מנכ"ל המשרד לביטחון לאומי.

==ביוגרפיה==
נולד לאברהם ועטרה קלרה וגדל במירון. הוא השני מבין תריסר אחים. למד בישיבת ההסדר שדמות מחולה. שירת בצה"ל כמפקד בגדוד קרן של חטיבת האש 282 בחיל התותחנים ומשמש במילואים כמפקד צוות. בעל תואר ראשון במנהל עסקים מהקריה האקדמית אונו.

אנגל שימש כמנהל פעילות עמותת "רגבים" ומנהל חברת אופק להתיישבות. שימש כסמנכ"ל תפעול ורכישות בעמותת "עטרת כהנים" במסגרתה עסק בגאולת אדמות בירושלים ובנימין, וקידם מהלכים להגברת הריבונות הישראלית תוך ניהול פרויקטים לחיזוק ההתיישבות, איגום וגיוס משאבים.

במשך כעשור היה פעיל במזכירות היישוב עפרה בתפקידים שונים, בהם יו"ר מזכירות ויו"ר ועדת פיתוח. בבחירות לרשויות המקומיות שנערכו באוקטובר 2018 נבחר כנציג היישוב לחבר מליאת מועצה אזורית מטה בנימין.

ב-2018 מונה לסגן וממלא מקום ראש המועצה האזורית ישראל גנץ, והופקד על תחום הביטחון והפיתוח. כיהן כיו"ר ועדת הביטחון ויו"ר ועדת המכרזים של מליאת המועצה עד לבחירות ב-2024. במקביל שימש במשך חמש שנים יו"ר איגוד ערים לאיכות סביבה שומרון.

באפריל 2024 מונה אנגל למנכ"ל המשרד לביטחון לאומי בידי השר איתמר בן גביר.

=== חיים אישיים ===
נשוי לדקלה (לבית הורוביץ) ואב לשישה. מתגורר בעפרה. הורי אשתו הם ממקימי היישוב עפרה.<ref>[https://oknesset.org/meetings/2/0/2010510.html ישיבת ועדה של הכנסת ה-20 מתאריך 13/12/2016], חוק להסדרת ההתיישבות ביהודה והשומרון, התשע"ז-2017</ref>

==קישורים חיצוניים==
* [https://www.gov.il/he/pages/refol רפאל אנגל], באתר המשרד לביטחון לאומי
* 
* [https://103fm.maariv.co.il/programs/media.aspx?ZrqvnVq=HHFKMK&c41t4nzVQ=FJE רפול אנגל, מנהל הפעילות ב'תנועת רגבים': "לא מקיימים את המטרה לשמה הוקצה השטח"], אתר fm103, 30 באוקטובר 2018

==הערות שוליים==

קטגוריה:מנכ"לים ישראלים
קטגוריה:מנכ"לי משרדי ממשלת ישראל
קטגוריה:בוגרי הקריה האקדמית אונו
קטגוריה:עפרה: אישים
קטגוריה:ישראלים שנולדו ב-1979